ഐ സി ബാലകൃഷ്ണന് ലക്ഷങ്ങള് കോഴവാങ്ങി: പി വി ബാലചന്ദ്രന് കല്പ്പറ്റ അര്ബന് ബാങ്ക് നിയമനത്തിന് മുന് ഡിസിസി പ്രസിഡന്റ് ഐ സി ബാലകൃഷ്ണന് എംഎല്എ ഉദ്യോഗാര്ഥികളില്നിന്ന് ലക്ഷങ്ങള് കോഴ വാങ്ങിയിട്ടുണ്ടെന്നും അതിന് താന് ദൃക്സാക്ഷിയാണെന്നും കെപിസിസി എക്സിക്യുട്ടീവംഗവും മുതിര്ന്ന കോണ്ഗ്രസ് നേതാവുമായ പി വി ബാലചന്ദ്രന്. അര്ബന് ബാങ്കില് ജോലി നല്കാമെന്ന് പറഞ്ഞ് വിശ്വസിപ്പിച്ച് പലരില്നിന്നായി ഐ സി ബാലകൃഷ്ണന് ലക്ഷങ്ങള് വാങ്ങിയിട്ടുണ്ട്. അവരടക്കമുള്ള 17 പേരുടെ ലിസ്റ്റാണ് ബാങ്ക് ചെയര്മാന് ഐ സി ബാലകൃഷ്ണന് നല്കിയത്. ഇവരില് യൂത്ത് കോണ്ഗ്രസ്, കെഎസ്യു, മഹിളാ കോണ്ഗ്രസ് പ്രവര്ത്തകരില്ല. ഈ ലിസ്റ്റില്നിന്ന് നിയമനം നടത്താത്തതാണ് ഐ സി ബാലകൃഷ്ണനെ പ്രകോപിപ്പിച്ചത്. ഇതിന്റെ പേരിലാണ് അഴിമതി നടന്നതായി പറഞ്ഞ് ബഹളമുണ്ടാക്കിയത്. ഉദ്യോഗാര്ഥികളില്നിന്ന് വാങ്ങിയ പണം തിരികെ കൊടുക്കാനില്ലെന്നും അതിനാല് ഇപ്പോള് നിയമനം നല്കിയവരില്നിന്ന് പണം വാങ്ങി തിരിച്ച് കൊടുക്കണമെന്നും തന്നോട് പറഞ്ഞു. അസംബ്ലി തെരഞ്ഞെടുപ്പിനുമുമ്ബ് ഡിസിസി സാമ്ബത്തിക പ്രതിസന്ധിയിലാണെന്നും അതിനാല് ഒന്നോ രണ്ടോ തസ്തിക പാര്ടിക്ക് നല്കാന് ഭരണസമിതിക്കുമേല് സമ്മര്ദം ചെലുത്തണമെന്നും ബാലകൃഷ്ണന് ആവശ്യപ്പെട്ടിരുന്നു. ഐ സി ആവശ്യപ്പെട്ട പ്രകാരം താനും ചില ആളുകളോട് സംസാരിച്ചിട്ടുണ്ട്. പണം നല്കിയതിന് അവര്തന്നെ തെളിവാണ്. മുള്ളന്കൊല്ലിയിലെ ഒരു യുവാവിന് ജോലി നല്കിയില്ലെങ്കില് തെരഞ്ഞെടുപ്പില് കനത്ത തിരിച്ചടി നേരിടേണ്ടി വരുമെന്നും ബാലകൃഷ്ണന് തന്നോട് പറഞ്ഞു. ഐ സി ബാലകൃഷ്ണന് ആരോടൊക്കെ പണം വാങ്ങി എന്നതിന് വ്യക്തമായ തെളിവുണ്ട്. കോണ്ഗ്രസ് ഭരിക്കുന്ന പല സഹകരണ ബാങ്കുകളില്നിന്നും ഡിസിസിയുടെ പ്രവര്ത്തനത്തിനെന്ന പേരില് പണം വാങ്ങിയിട്ടുണ്ട്. ബാലകൃഷ്ണന് തന്നെ അത് സമ്മതിച്ചതുമാണ്. ബത്തേരിയിലെ വിവിധ സഹകരണ സ്ഥാപനങ്ങളിലെ നിയമനത്തിന് ഉദ്യോഗാര്ഥികളില്നിന്ന് ഐ സി ബാലകൃഷ്ണന് 1.73 കോടി കോഴ വാങ്ങിയെന്നാരോപിച്ച് ഡിസിസി സെക്രട്ടറി കെപിസിസി പ്രസിഡന്റിനയച്ച കത്ത് രണ്ടുമാസംമുമ്ബ് പുറത്തായിരുന്നു. കോണ്ഗ്രസില് വന് പൊട്ടിത്തെറിക്ക് വഴിതുറന്ന ഈ ആരോപണത്തിന് പിന്നാലെയാണ് മുതിര്ന്ന നേതാവും ഐ സി ബാലകൃഷ്ണനെതിരെ ശക്തമായ തെളിവുകളുമായി രംഗത്തെത്തിയത്. ഡിസിസി അന്വേഷണ കമീഷന് ഐ സി ബാലകൃഷ്ണന്റെ വക്താക്കള് ഐ സി ബാലകൃഷ്ണന് പറയുന്ന കാര്യങ്ങള് മാത്രം അനുസരിക്കുന്ന ഡിസിസി ഭാരവാഹികളെയാണ് അര്ബന് ബാങ്ക് അഴിമതിയെക്കുറിച്ച് അന്വേഷിക്കാന് നിയോഗിച്ചത്. അവര് ഒരു വിഭാഗത്തെ വെള്ള പൂശുന്ന തട്ടിക്കൂട്ടിയ റിപ്പോര്ട്ടാണ് തയ്യാറാക്കിയത്. ആ റിപ്പോര്ട്ട് നേരത്തെ തയ്യാറാക്കിയതാണ്. കലക്ടര്ക്കെതിരെ വില്ലേജ് ഓഫീസര് അന്വേഷിക്കും പോലെയാണ് ജില്ലയിലെ മുതിര്ന്ന നേതാക്കള്ക്കെതിരെ ഡിസിസി ഭാരവാഹികള് അന്വേഷണം നടത്തിയത്. ഡിസിസി പുനഃസംഘടനയില് ഭാരവാഹിത്വത്തില് വരാന് സാധ്യതയുള്ള നേതാക്കളുടെ പേര് ഈ റിപ്പോര്ട്ടില് പരാമര്ശിച്ചതില് ഗൂഢലക്ഷ്യമുണ്ട്. ഡിസിസി പ്രസിഡന്റ് സ്ഥാനത്ത് തുടരാന് ഐ സി ബാലകൃഷ്ണന് ആഗ്രഹിച്ചിരിക്കണം. അല്ലെങ്കില് അയാള് പറയുന്നതനുസരിക്കുന്നയാളെ ഭാരവാഹിത്വത്തിലെത്തിക്കാനാണ് തന്റെയും എന് ഡി അപ്പച്ചന്, കെ കെ അബ്രഹാം എന്നിവരുടെയും പേരുകള് റിപ്പോര്ട്ടില് ഉള്പ്പെടുത്തിയത്. താന് നടത്തിയ സാമ്ബത്തിക ഇടപാടുകള് പുറത്തുവരുമെന്ന് ഭയന്നാണ് ബാലകൃഷ്ണന് ഇക്കാര്യങ്ങളെല്ലാം ചെയ്തത്. അതിനാലാണ് കെപിസിസി അന്വേഷിക്കണമെന്ന് ആവശ്യപ്പെട്ടത്. അവര് അന്വേഷണം നടത്തിയതിന്റെ പിറ്റേ ദിവസം ജില്ലാ കോണ്ഗ്രസ് കമ്മിറ്റിയുടേതെന്ന പേരില് അന്വേഷണ കമീഷന് റിപ്പോര്ട്ട് ചോര്ന്നു. ഇത് സംബന്ധിച്ചും അന്വേഷണം നടത്തണം. അഴിമതി നടത്താത്ത തന്റെ പേര് റിപ്പോര്ട്ടില് പരാമര്ശിച്ച് മാധ്യമങ്ങള്ക്ക് നല്കിയ ഡിസിസി ഭാരവാഹികള്ക്കെതിരെ നിയമനടപടി സ്വീകരിക്കും. കെപിസിസിക്ക് പരാതി നല്കുമെന്നും പി വി ബാലചന്ദ്രന് പറഞ്ഞു. ഉത്തരവാദി ഐ സി ബാലകൃഷ്ണന് മാത്രം അര്ബന് ബാങ്കില് ആരെങ്കിലും അഴിമതി നടത്തിയിട്ടുണ്ടെങ്കില് അത് ബാലകൃഷ്ണനുവേണ്ടിയാണ്. ഐ സി ബാലകൃഷ്ണന് മാത്രമാണ് സാമ്ബത്തിക ഇടപാട് നടത്തിയത്. ഡിസിസി സെക്രട്ടറിമാരെ ഉപയോഗപ്പെടുത്തിയും കോഴ വാങ്ങി. പരസ്യമായി പ്രതികരിക്കാതിരുന്നത് കെപിസിസി കമീഷന് സത്യസന്ധമായ അന്വേഷണം നടത്തി അഴിമതി നടത്തിയതാരാണെന്ന് തെളിയിക്കുമെന്നും പാര്ടിക്ക് ക്ഷീണം സംഭവിക്കരുതെന്നും കരുതിയാണെന്നും ബാലചന്ദ്രന് പറഞ്ഞു. കെപിസിസിക്ക് പരാതി നല്കിയിട്ടും നടപടിയില്ല അര്ബന് ബാങ്കില് നടന്ന അഴിമതിയെക്കുറിച്ച് കെപിസിസി പ്രസിഡന്റ് കെ സുധാകരനോടും രമേശ് ചെന്നിത്തലയോടും പരാതി പറഞ്ഞിരുന്നു. എന്നാല് എംഎല്എ ആയതിനാല് നടപടിയെടുക്കാന് അവര് തയ്യാറായില്ല. ആരോപണം അടിസ്ഥാനരഹിതമെന്ന് കല്പ്പറ്റ തനിക്കെതിരെയുള്ള ആരോപണം അടിസ്ഥാനരഹിതമെന്ന് ഐ സി ബാലകൃഷ്ണന് എംഎല്എ പ്രതികരിച്ചു. അനധികൃത നിയമനങ്ങളെക്കുറിച്ച് തനിക്കറിയില്ല. പാര്ടിക്കുവേണ്ടിയോ വ്യക്തിപരമായോ ആരോടും പണം വാങ്ങിയിട്ടില്ല. പി വി ബാലചന്ദ്രന് ഗൂഢലക്ഷ്യങ്ങളുണ്ട്. ആരോപണത്തിനെതിരെ നിയമ നടപടി സ്വീകരിക്കും. ഐ സി ബാലകൃഷ്ണന് എംഎല്എ സ്ഥാനം രാജിവയ്ക്കണം: പി ഗഗാറിന് കല്പ്പറ്റ അര്ബന് ബാങ്കില് ജോലി വാഗ്ദാനംനല്കി തൊഴില്രഹിതരായ യുവാക്കളില്നിന്ന് ലക്ഷങ്ങള് കോഴവാങ്ങിയെന്ന ഗുരുതുതര ആരോപണം നേരിടുന്ന കോണ്ഗ്രസ് നേതാവ് ഐ സി ബാലകൃഷ്ണന് എംഎല്എ സ്ഥാനം രാജിവച്ച് ആ പദവിയുടെ അന്തസ്സ് കാത്തുസൂക്ഷിക്കണമെന്ന് സിപിഐ എം ജില്ലാ സെക്രട്ടറി പി ഗഗാറിന് ആവശ്യപ്പെട്ടു. മുതിര്ന്ന കോണ്ഗ്രസ് നേതാവും കെപിസിസി എക്സിക്യൂട്ടീവ് അംഗവുമായ പി വി ബാലചന്ദ്രനാണ് ആരോപണം ഉന്നയിച്ചതെന്നത് സംഭവത്തിന്റെ ഗൗരവം വര്ധിപ്പിക്കുന്നു. മുന് ഡിസിസി പ്രസിഡന്റ് കൂടിയായ ബാലകൃഷ്ണന് പണം വാങ്ങിയതിന് താന് ദൃക്സാക്ഷിയാണെന്നും പണം നല്കിയവര്തന്നെ തെളിവാണെന്നുമാണ് ബാലചന്ദ്രന്റെ വെളിപ്പെടുത്തല്. മുമ്ബ് ഇത്തരം ആരോപണങ്ങള് കോണ്ഗ്രസ്സുകാര്തന്നെ പുറത്ത് വിട്ടപ്പോഴെല്ലാം ബാലകൃഷ്ണനെ രക്ഷിക്കാന് കെപിസിസി നേതൃത്വം ശ്രമിച്ചു. മീനങ്ങാടി പഞ്ചായത്ത് പ്രസിഡന്റിനെ കമീഷനാക്കിവച്ച് അഴിമതിക്കാരനായ എംഎല്എയെ വെള്ളപൂശാന് റിപ്പോര്ട്ട് ഉണ്ടാക്കിയത് കെപിസിസി നേതൃത്വമാണ്. ജില്ലയില് ഐ സി ബാലകൃഷ്ണന് ഡിസിസി പ്രസിഡന്റായിരിക്കുമ്ബോഴാണ് യുഡിഎഫ് ഭരിക്കുന്ന നിരവധി സഹകരണ സ്ഥാപനങ്ങളിലും നിയമനങ്ങളിലും വന് അഴിമതി നടന്നത്. ഇത്തരം സംഭവങ്ങള് രാഷ്ട്രീയപ്രവര്ത്തകര്ക്കും പൊതുപ്രവര്ത്തകര്ക്കും അപമാനകരമാണ്. സംഭവത്തില് അഴിമതി വിരുദ്ധ നിയമ പ്രകാരം കേസെടുത്ത് അന്വേഷണം നടത്തണം. രാജിവയ്ക്കാന് തയ്യാറായില്ലെങ്കില് ശക്തമായ പ്രക്ഷോഭം ആരംഭിക്കുമെന്നും നിയമ നടപടി സ്വീകരിക്കുമെന്നും പ്രസ്താവനയില് പറഞ്ഞു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ബത്തേരി അര്ബന് ബാങ്ക് നിയമനം : ഐ സി ബാലകൃഷ്ണന് ലക്ഷങ്ങള് കോഴവാങ്ങി: പി വി ബാലചന്ദ്രന് എന് ഊര് ഒരു മാസത്തിനകം പൂര്ത്തിയാക്കും